Op vadersdag | Klip in die bos
Pyne en skete →
Posted on Junie 19, 2011	by klippie
Pa’s is wonderlike goed. Hulle moet sterk wees om al die monsters wat ons bedreig te kan afweer. Goggas wat kan byt en spoke wat snags loop en ons bang maak, moet hulle verwilder. Hulle moet antwoorde op al die lewensvrae verskaf en sommer ook die trane afdroog as die ding wat ons in ons domheid aangepak het ‘n muslukking is. Aan die anderkant moet hy ook die verwyte aanhoor as die raad wat hy gegee het nie uitwerk soos wat hy voorspel het nie. Pa’s is so vanselfsprekend daar dat mens nooit in jou wildste drome daaraan dink dat hy op ‘n dag nie meer daar sal wees om jou kastaiings uit die vuur uit te krap nie.
My pa was my held en in my oë kon hy niks verkeerd doen nie. Toe ek trou wou ek ook so graag iemand hê wat in my pa se voetspore kon trap. My man was nou nie heeltemal ‘n “carbon copy” van my pa nie. Ons het maar lekker vasgesit oor my vrese en onsekerhede. Hy was uit ‘n ander agtergrond en het nie altyd saamgestem met dit waarmee ek groot reword het nie. Maar hy was ‘n raakvatter terwyl ek ‘n dromer was.
Vir my seuns en skoonseun wat eintlik ook my seun is wil ek sê, “Kinders, ons bid julle sterkte toe en die mooiste wense voorentoe. Party van julle is ook al oupas. Ek hoop God spaar julle vir julle gesinne sodat hulle die voorreg sal hê om julle as mense te kan geniet.”
This entry was posted in Familie, Herinneringe and tagged vadersdag. Bookmark the permalink.
5 Responses to Op vadersdag
Junie 19, 2011 om 6:31 nm
Gelukkige Vadersdag, aan al my vriendinne wat enkelma’s is en meestal die ma en die pa se rol moet vervul. (Eer ook aan dié van hulle wat nie my vriendinne is nie)
Junie 19, 2011 om 7:33 nm
Ja, dis belangrik om te onthou dat daar baie enkel ouers is wat beide pa en ma moet wees. Ek haal my hoed vir hulle af.
Junie 19, 2011 om 7:18 nm
My pa het my vroeg ontval. ek was toe darem al in my tienerjare. Ons kon hom ook met enige probleem of vrees nader.
Junie 19, 2011 om 7:39 nm
Dis waarom dit so hartseer is wanneer mens lees van kindermishandeling of ouers wat aan een of ander verslawing ly.
Junie 20, 2011 om 7:49 vm
Dis wonderlik om elkeen se mooi herinneringe en stories oor hulle pa’s te lees. Dankie. Dit lyk ook of jy daardie spesiale band met jou pa gehad het.